Verligting vir motoriste by die vulstasieArgieffoto (Foto: Activ-Michoko, Pixabay) Motoriste kan vanaf Woensdag uitsien na ŉ bietjie verligting by die vulstasie. Die prys van petrol (alle grade) daal met 30c per liter. Diesel (met ŉ swaelinhoud van 0.05% en 0.005%) daal met 17c per liter, het die departement van energie Sondag in ŉ verklaring gesê. Paraffien daal met 19c per liter en LP Gas met 23c per kilogram. Die departement skryf die daling toe aan die rand/dollar-wisselkoers. Die rand het in Januarie teen die dollar verstewig, wat tot laer prys vir brandstof gelei het.